b"\n_START_ARTICLE_\nJacalyn Duffin\n_START_SECTION_\nEducaci\xc3\xb3\n_START_PARAGRAPH_\nDuffin es va graduar en medicina a la Universitat de Toronto. Poc despr\xc3\xa9s, es va traslladar a Par\xc3\xads, on va especialitzar-se en hematologia a la Sorbona i estudiar l'obra de Ren\xc3\xa9 Laennec. Va completar el seu doctorat en hist\xc3\xb2ria de la medicina el 1985, i despr\xc3\xa9s va tornar al Canad\xc3\xa0.\n_START_SECTION_\nTestimoni vatic\xc3\xa0\n_START_PARAGRAPH_\nDuffin es va establir a Ottawa on va signar un contracte per a revisar un conjunt de diapositives, que va suposar que s'haurien de fer servir en un proc\xc3\xa9s de mala praxi. No va rebre informaci\xc3\xb3 sobre el pacient, per\xc3\xb2 va identificar que el jove patia leuc\xc3\xa8mia mieloide aguda, \xc2\xabla leuc\xc3\xa8mia m\xc3\xa9s agressiva que es coneix\xc2\xbb. Com que les diapositives eren d'uns cinc anys abans, Duffin va suposar que el pacient estaria mort, ja que aquesta forma de leuc\xc3\xa8mia mata normalment als dos anys. En lloc d'aix\xc3\xb2, va comprovar que, despr\xc3\xa9s d'una recaiguda, la malaltia havia rem\xc3\xa9s i el pacient es trobava sa cinc anys despr\xc3\xa9s. El testimoni de Duffin va de ser utilitzat pel Vatic\xc3\xa0 per determinar si la monja Marie-Marguerite d'Youville (1701-1771) havia realitzat un miracle i era digne de canonitzaci\xc3\xb3. Segons Duffin, \xc2\xabMai no em van demanar que digu\xc3\xa9s que all\xc3\xb2 era un miracle. Volien saber si tenia una explicaci\xc3\xb3 cient\xc3\xadfica de perqu\xc3\xa8 aquest pacient encara era viu. Em vaig adonar que no em demanaven que aval\xc3\xa9s les seves creences. No els importava si jo era creient o no, els importava la ci\xc3\xa8ncia\xc2\xbb."